D Amaler sind i de germanische Heldesaag as Amelunge (mhd. Amelunge, an. Ömlungar) bikannt. I de tütsche Heldesaag werd s Königriich um Rabene (Ravenna) und Berne (Verona) Amelunge lant gnennt und de Dietrich vo Bern werd vogt von Amelungen gnennt. Amelunc isch au de Name vo Helde, under andere haisst de Vatter vom Ermenrich und de Grossvatter vom Dietrich vo Bern Amelunc von Rœmisch lant.